Датум: 05.07.2021. године

**Д О П И С – Захтев за додатна појашњења**

Поштовани,

 Овим путем, обраћамо Вам се са Захтевом за додатна појашњења, имајући у виду Каталог рачунарске опреме који сте нам доставили.

 Монитори који су наведени у Каталогу, имају само ВГА видео улаз, а интегрисане графичке карте на рачунарима имају ХДМИ и ДП видео излазе.

 Уколико су такви улази и излази, онда би било неопходно набавити додатни видео конвертер за сваки монитор, како би исти могли да се повежу са рачунаром, а што Наручилац није предвидео када је расписивао предметну јавну набавку, већ је намера Наручиоца да изврши набавку пакета рачунара који су у погледу својих саставних делова комплетни и компатибилни и који Наручиоца не излажу додатним и накнадним трошковима.

 Молимо вас за појашњење наведеног и за изјашњење да ли је могуће, уколико је све ово тачно, да понудите мониторе који имају ХДМИ и/или ДП улаз, а да рачунари остану исти.

 Срдачан поздрав,

 Комисија за јавне набавке

Центра за заштиту одојчади, деце и омладине, Београд